OpenLLM-France/wikimedia huggingface dataset:
# Magatzem Steiner

El Magatzem Steiner és una obra noucentista de Tarragona inclosa a l'Inventari del Patrimoni Arquitectònic de Catalunya.

## Descripció

Cèsar Martinell, autor de nombroses obres de caràcter agrari, com cellers i molins d'oli, va concebre per a aquest magatzem un tipus semblant, materialitzat en una nau gairebé rectangular de dues alçades i coberta a dos vessants amb claraboies zenitals. Les façanes testeres són iguals, i tot i que no contenen els accessos estan tractades amb un sentit monumental: parament cec en la planta baixa i cos de finestres (cinc en total, les laterals en arc rodó i la central, carpanell), distribuïdes simètricament i emmarcades per uns plafons o encintats que donen caràcter a l'edifici; aquests plafons també s'incorporen en els panys cecs com a elements ornamentals refosos. Martinell, que en aquest projecte s'alinea del tot amb el llenguatge noucentista en un auster i contingut dibuix, dona protagonisme al joc compositiu de motllures verticals (pilastres), horitzontals (impostes i cornises) i coronament mixtilini, també motllurat, que contorneja el capcer als extrems i al centre del qual apareixen quatre boles ornamentals de terra cuita. A la façana lateral hi ha el portal d'accés, de llinda plana i amb una finestra en arc carpanell a sobre, i flanquejat per finestres tripartides d'esquema rectangular vertical. Sobre la cornisa també hi ha boles ornamentals als eixos dels brancals de les portes. Els paraments són arrebossats i pintats de blanc, tècnica poc usual en els edificis agraris que Martinell obrà arreu el Camp de Tarragona i les comarques del sud, on prevalgué l'obra vista, treballada amb un alt sentit artístic i encara deutores de l'estètica modernista.

## Referències

* ↑ «Magatzem Steiner». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 24 agost 2021].
# Núria Ayala i Mitjavila

Núria Ayala i Mitjavila (Barcelona, 28 de març de 1970) és una nedadora i entrenadora catalana, especialitzada en natació sincronitzada.
Membre del Club Natació Kallipolis, competí en natació sincronitzada des de categories inferiors, sobretot en les especialitats de duo i equip. Campiona d'Espanya d'estiu en solo el 1993, en duo fou campiona d'Espanya d'estiu en quatre ocasions (1988-91) i d'hivern en cinc (1988-1992), competint la majoria de les vegades amb Eva López. En la modalitat per equips, va guanyar el Campionat d'Espanya d'estiu en set ocasions (1987-91, 1993-94) i d'hivern en sis (1985, 1989, 1990-91, 1993-94). Per altra banda, destaca els vuits títols de campiona de Catalunya per equips, tres en duet i dues en solo, que va aconseguir entre 1987 i 1994. Internacional des de 1986, participà amb la selecció espanyola en els Campionat del Món de 1986 i 1991, i els Campionat d'Europa de 1987, 1989 i 1991. També va participar en els Jocs Olímpics de Seül 1988 en la modalitat duo, i a Barcelona 1992, com a suplent. Retirada de la competició l'any 1993, ha estat entrenadora i jutge internacional de natació sincronitzada. Fou distingida amb la medalla de bronze el 1988, de plata el 1989 i d'or el 1990 per la Federació Espanyola de Natació.

## Referències

* 1 2 «Núria Ayala i Mitjavila». Enciclopèdia de l'esport català. Barcelona: Grup Enciclopèdia Catalana.
* ↑ «Eva López Morales». Enciclopèdia de l'esport català. Barcelona: Grup Enciclopèdia Catalana.
* ↑ «Nùria Ayala, nombrada directora de competición de natación sincronizada de los Mundiales de Barcelona» (en castellà). Europa Press, 19-10-2012 [Consulta: 5 agost 2018].
# Ostiglia

Ostiglia és un municipi situat al territori de la província de Màntua, a la regió de la Llombardia, (Itàlia).
Ostiglia limita amb els municipis de Borgofranco sul Po, Casaleone, Cerea, Gazzo Veronese, Melara, Revere i Serravalle a Po.
Pertanyen al municipi les frazioni de Correggioli, Comuna Bellis, Comuna Santuario i Calandre

## Fills il·lustres

* Teresa Strinasacchi (1768-1838), soprano.

## Galeria

* Imatge d'Ostiglia

## Referències

* ↑ Comune di Ostiglia- Statuto.
# Resolució 1413 del Consell de Seguretat de les Nacions Unides

La Resolució 1413 del Consell de Seguretat de les Nacions Unides fou adoptada per unanimitat el 23 de maig de 2002. Després de reafirmar totes les resolucions sobre la situació a l'Afganistan, en particular les resolucions 1386 (2001) i les resolucions 1368 (2001) i 1373 (2001) sobre terrorisme, el Consell va estendre l'autorització de la Força Internacional d'Assistència i de Seguretat (ISAF) durant sis mesos addicionals des del 20 de juny de 2002.
El Consell de Seguretat va reconèixer que la responsabilitat de proporcionar seguretat i ordre públic a tot l'Afganistan residia amb els mateixos afganesos. Va apreciar el lideratge del Regne Unit a la ISAF i les contribucions de moltes nacions a la força. Mentrestant, va assenyalar que l'oferta de Turquia per assumir el lideratge de la ISAF. El Consell també va determinar que la situació a l'Afganistan era una amenaça per a la pau i la seguretat internacionals i va exigir a la ISAF que complís el seu mandat.
Actuant sota el Capítol VII de la Carta de les Nacions Unides, el Consell va ampliar l'autorització de la ISAF a la capital Kabul durant sis mesos més fins al 20 de desembre de 2002, i per a totes les nacions que participessin en la ISAF totes les mesures necessàries per complir el seu mandat. Es va demanar als Estats que proporcionessin personal, equips i altres recursos a la ISAF i al fons fiduciari voluntari.
Finalment, es va demanar al lideratge de la ISAF que presentés informes mensuals sobre l'execució del seu mandat.

## Referències

* ↑ «Security Council extends Afghanistan security force for six months». United Nations, 23-05-2002.
* ↑ «Afghan peacekeepers stay on». BBC News, 23-05-2002.
* ↑ Schmitt, Michael N. The war in Afghanistan: a legal analysis. Government Printing Office, 2009, p. 121. ISBN 978-1-884733-64-2.
* ↑ Bhatia, Shyam. Contemporary Afghanistan: a political dictionary. Har-Anand Publications, 2003, p. 155. ISBN 978-81-241-0901-4.

## Vegeu també

* Llista de resolucions del Consell de Seguretat de les Nacions Unides 1401 a la 1500 (2002 - 2003)
* Guerra de l'Afganistan

## Enllaços externs

* PDF Text de la Resolució a UN.org
# Hartville (Wyoming)

Hartville és una població dels Estats Units a l'estat de Wyoming. Segons el cens del 2000 tenia 76 habitants.

## Demografia

Segons el cens del 2000, Hartville tenia 76 habitants, 35 habitatges, i 22 famílies. La densitat de població era de 104,8 habitants/km².
Dels 35 habitatges en un 25,7% hi vivien nens de menys de 18 anys, en un 54,3% hi vivien parelles casades, en un 8,6% dones solteres, i en un 37,1% no eren unitats familiars. En el 37,1% dels habitatges hi vivien persones soles el 14,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,17 i el nombre mitjà de persones que vivien en cada família era de 2,82.
Per edats la població es repartia de la següent manera: un 23,7% tenia menys de 18 anys, un 1,3% entre 18 i 24, un 22,4% entre 25 i 44, un 18,4% de 45 a 60 i un 34,2% 65 anys o més.
L'edat mediana era de 51 anys. Per cada 100 dones de 18 o més anys hi havia 93,3 homes.
La renda mediana per habitatge era de 25.000 $ i la renda mediana per família de 13.750 $. Els homes tenien una renda mediana de 26.667 $ mentre que les dones 0 $. La renda per capita de la població era de 12.116 $. Entorn del 36,4% de les famílies i el 28,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hartville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Hartville». American Fact Finder. Oficina del Cens dels Estats Units, 12-01-2010.
# Cap Touriñán

El cap Touriñán és el punt més occidental de l'Espanya continental, situat més a l'oest que el cap Fisterra. Aquest sortint de costa de més de 2 km va ser degudament senyalitzat l'any 1898 amb la construcció d'un far per guiar les embarcacions durant la seva travessia per aquestes perilloses aigües. Tot i això, molts vaixells hi han quedat sepultats al llarg dels anys.
L'encant de Touriñán no és només el seu senzill far, sinó la soledat que dona contemplar el mar des d'aquest punt. Els seus penya-segats donen una imatge de vertigen. A la dreta, queden les poblacions de Camariñas i Muxía i a l'esquerra es troben les platges de Rostro i Mar de Fora.

## Galeria d'imatges

* Illa do Castelo
# Magatzem al carrer Gibraltar, 14-20 (Premià de Mar)

El Magatzem al carrer Gibraltar, 14-20 és un edifici de Premià de Mar (Maresme) protegit com a Bé Cultural d'Interès Local.

## Descripció

Aquest magatzem es compon de cinc crugies, en la segona hi trobem el lluernari. L'edifici està orientat a nord. Les cinc obertures en façana corresponen a les cinc crugies interiors de la nau. Les finestres de la planta baixa són d'arc rebaixat i pilars interiors. Trobem una cornisa treballada igual que el nivell del primer forjat. Al llarg de tota la façana hi ha una jàssera de ferro que s'utilitza com a cinta transportadora.

## Referències

* ↑ «Magatzem al carrer Gibraltar, 14-20». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 5 març 2019].
# Oreophryne sibilans

Oreophryne sibilans és una espècie de granota que viu a Indonèsia.

## Referències

* Günther, R. 2004. Oreophryne sibilans. Llista Vermella d'Espècies Amenaçades de la UICN 2006. Consulta: 1 de febrer del 2008.
# Wuwei

Wuwei (xinès tradicional: 武威; xinès simplificat: 武威; pinyin: wǔ wēi) és una ciutat a nivell de prefectura de la província de Gansu, a la República Popular de la Xina.

## Geografia

Fa frontera al nord amb Mongòlia interior i al sud-oest amb Qinghai. La seva localització central entre tres capitals occidentals, Lanzhou, Xining i Yinchuan la fan un centre important per al transport per la zona. A causa de la seva posició al llarg del corredor de l'Hexi, històricament l'única ruta des de la Xina central fins a l'occidental i la resta de l'Àsia central, importants línies ferroviàries i carreteres nacionals passen per Wuwei.
La geografia de Wuwei està dominada per tres altiplans, el Loess, el tibetà, i el mongol. De forma general, el sud és alt i el nord és baix, amb elevacions que van des de 1.020 fins a 4.874 m damunt el nivell de mar. La seva àrea és de 33.000 km². La temperatura anual és de 7,8 °C. El clima és àrid o semiàrid amb precipitacions entre 60–610 mm. Hi ha entre 2.200 i 3.000 hores de sol anuals.

## Història

Antigament Wuwei s'anomenava Liangzhou (凉州) i era la darrera estació oriental del corredor de l'Hexi. Els primers assentaments són de fa 5.000 anys. El 121 aC, l'emperador Han Wudi hi va portar la seva cavalleria per defensar el corredor. El seu èxit militar li va permetre expandir el corredor cap a l'oest.
Fou una parada important de la ruta de la Seda, que la va portar a ser un encreuament de cultures i ètnies d'arreu de l'Àsia central.
Les nombroses grutes i temples budistes de la zona certifiquen el seu paper en el camí per a portar el budisme de l'Índia i Afganistan a la Xina.

## Vegeu també

* Cavall volador de Gansu, escultura xinesa descoberta prop de Wuwei
# Resolució 1411 del Consell de Seguretat de les Nacions Unides

La Resolució 1411 del Consell de Seguretat de les Nacions Unides fou adoptada per unanimitat el 17 de maig de 2002. Després de recordar les resolucions 827 (1993), 955 (1994), 1165 (1998), 1166 (1998) i 1329 (2000), el Consell va modificar els estatuts del Tribunal Penal Internacional per a Ruanda i el Tribunal Penal Internacional per a l'antiga Iugoslàvia per tractar la qüestió dels jutges mantenint dobles nacionalitats.
El Consell de Seguretat va reconèixer que els jutges del TPIR i el TPIAI podrien suportar les nacionalitats de dos o més països i que aquella persona en aquesta posició havia estat elegida per servir en un dels tribunals. Va considerar que aquestes persones haurien de suportar la nacionalitat de l'estat en què normalment exerceixen drets civils i polítics. Actuant amb el Capítol VII de la Carta de les Nacions Unides, els estatuts dels dos tribunals es van modificar en conseqüència per incloure aquesta disposició.

## Referències

* ↑ «Security Council amends statutes of International Tribunals for former Yugoslavia, Rwanda to address issue of judges holding dual nationalities». United Nations, 17-05-2002.
* ↑ «Dual Nationality in International Law». Acta Juridica Hungarica. Akadémiai Kiadó, 47, 1, 2006, pàg. 15-25. DOI: 10.1556/AJur.47.2006.1.-2. ISSN: 1588-2616.

## Vegeu també

* Llista de resolucions del Consell de Seguretat de les Nacions Unides 1401 a la 1500 (2002 - 2003)

## Enllaços externs

* PDF Text de la Resolució a UN.org
# Hemibrycon metae

Hemibrycon metae és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 8 cm de llargària total.

## Hàbitat

Viu en zones de clima tropical.

## Distribució geogràfica

Es troba a Sud-amèrica: conca del riu Meta.

## Referències

* ↑ Günther, A. 1864. Catalogue of the fishes in the British Museum. Catalogue of the Physostomi, containing the families Siluridae, Characinidae, Haplochitonidae, Sternoptychidae, Scopelidae, Stomiatidae in the collection of the British Museum. Cat. Fishes v. 5: i-xxii + 1-455.
* ↑ BioLib (anglès)
* ↑ Myers, G. S. 1930. Fishes from the upper Rio Meta Basin, Colombia. Proceedings of the Biological Society of Washington v. 43: 65-71.
* 1 2 3 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Lima, F. C. T.; Malabarba, L. R.; Buckup, P. A.; Pezzi da Silva, J. F.; Vari, R. P.; Harold, A.; Benine, R.; Oyakawa, O. T.; Pavanelli, C. S.; Menezes, N. A.; Lucena, C. A. S.; Malabarba, M. C. S. L.; Lucena, Z. M. S.; Reis, R. E.; Langeani, F.; Cassati, L.; Bertaco, V. A. «Genera Incertae sedis in Characidae». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003, p. 106–168. ISBN 9788574303611.
* Lucena, C.A.S. i N.A. Menezes 2003. Subfamily Characinae (Characins, tetras). p. 200-208. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Mills, D. i G. Vevers 1989. The Tetra encyclopedia of freshwater tropical aquarium fishes. Tetra Press, Nova Jersey. 208 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Myers, G. S. 1930. Fishes from the upper Rio Meta Basin, Colombia. Proceedings of the Biological Society of Washington v. 43: 65-71.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Cap Trafalgar

El cap Trafalgar (de l'àrab: رأس الطرف الأغر Taraf al Ghar, el cap de la cova) és un cap de la península Ibèrica situat a la costa atlàntica de la província de Cadis, Andalusia, que pertany al terme municipal de Barbate, És un illot petit situat entre les cales de Conil i Barbate, unit al continent per un doble tómbol de sorra, que es considera l'extrem nord-occidental de l'estret de Gibraltar. També hi ha un far i restes arqueològiques d'una factoria romana de salaons i d'un assentament hispanomusulmà.
A prop del cap, el 21 d'octubre del 1805 va tenir lloc la batalla de Trafalgar, on l'esquadra francoespanyola va ser derrotada per l'anglesa al comandament de l'almirall Nelson.
Forma part de la Xarxa d'Espais Naturals Protegits d'Andalusia (RENPA), amb la categoria de monument natural i amb el nom de Tómbol de Trafalgar.

## Referències

* ↑ Vegeu la #inici pàgina personal de HERRERO Ingelmo, José Luis. Professor del Departament de Llengua Espanyola. Facultat de Filologia de la Universitat de Salamanca.
* ↑ «Algar». Diccionario de la Lengua Española. [Consulta: 18 abril 2016]. Vegeu la és/draeI/SrvltConsulta? TIPO_BUS = 3 & LEMA = alguer definició de alguer en el DRAE

## Enllaços externs

* Tómbolo de Trafalgar (Monumento natural - Junta de Andalucía)
# Entre dos marits

Entre dos marits (títol original en anglès, The Wilde Wedding) és una pel·lícula de comèdia romàntica del 2017 escrita i dirigida per Damian Harris, protagonitzada per Glenn Close, John Malkovich, Patrick Stewart i Minnie Driver. Es va estrenar en una selecció limitada de cinemes i es va carregar a la carta a partir del 15 de setembre de 2017. S'ha doblat al català.

## Sinopsi

La famosa actriu Eve Wilde es casa per quarta vegada, aquesta vegada amb l'escriptor Harold. El seu primer marit, l'actor Laurence Darling, i els seus fills i nets assisteixen al casament. A en Harold s'uneixen les seves dues filles i un dels seus amics de tota la vida. La tensió sexual i el romanç s'estén entre les dues famílies i uneix els convidats.

## Repartiment

* Glenn Close com a Eve Wilde
* John Malkovich com a Laurence Darling
* Patrick Stewart com a Harold
* Minnie Driver com a Priscilla Jones
* Jack Davenport com a Rory Darling
* Grace Van Patten com a Mackenzie Darling
* Noah Emmerich com a Jimmy Darling
* Peter Facinelli com a Ethan Darling
* Yael Stone com a Clementine
* Lilly Englert com a Rose
* Brigette Lundy-Paine com a Lara
* Jake Katzman com a Sam
* Tim Boardman com a Dylan
* Kara Jackson com a Bee
* Rob Langeder com a Al
* Joe Urla com a Nelson
* Santiago The Pawstar com a YoYo el gos

## Referències

* ↑ «The Wilde Wedding (2017)». Rotten Tomatoes. Fandango. [Consulta: May 23, 2020].
* ↑ «Cannes: Vertical Takes 'Wilde Wedding' for North America (Exclusive)». The Hollywood Reporter, May 19, 2017.
* ↑ «‘The Wilde Wedding’ Trailer: Patrick Stewart Faces Off Against John Malkovich». The Playlist, August 14, 2017.
* ↑ «Programació de TV3». CCMA, 02-11-2023. [Consulta: 2 novembre 2023].
# Owstonia weberi

Owstonia weberi és una espècie de peix de la família dels cepòlids i de l'ordre dels perciformes.

## Distribució geogràfica

Es troben des de Kenya fins a KwaZulu-Natal (Sud-àfrica).

## Referències

* ↑ ITIS
* ↑ The Taxonomicon (anglès)
* ↑ FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Congrés Nacional Assiri

El Congrés Nacional Assiri és una organització assíria fundada el 1983 als Estats Units, que reagrupa a organitzacions polítiques i culturals assíries; la seva base principal és a Modesto, Califòrnia. La branca política és el Front Unit Assiri integrada pel Consell de Direcció Assiri Americà (als Estats Units) i el Partit Democràtic de Bet Nahrain (a l'Iraq). Va estar enfrontat al Congrés Nacional Iraquià per la poca atenció als afers assiris. No va aconseguir la consideració d'organització no governamental de les Nacions Unides. Se li va negar l'estatus de força consultiva previ a la invasió americana de l'Iraq. El seu cap és Sargon Dadesho. A les eleccions del 2005 al Kurdistan Dadesho va optar per presentar llista separada mentre el Partit Democràtic de Bet Nahrain optava per anar amb el Partit Democràtic del Kurdistan. Dadesho va formar la llista electoral de l'Assemblea Nacional Assíria.

## Vegeu també

* Assemblea Nacional Assíria

## Referències

* ↑ Article sobre els assiris i els seus moviments polítics
# Dream Lover

Dream Lover és una pel·lícula estatunidenca dirigida per Alan J. Pakula, estrenada el 1986.

## Argument

Kathy, flautista, viu sola. Una nit, mentre dorm, un intrús entra al seu domicili i intenta abusar d'ella. Terroritzada, l'escalda, després l'apunyala. El calvari sembla haver acabat per a la jove. Tanmateix, té malsons i veu l'escena d'homicidi sota diferents angles. Allò es converteix en una obsessió. Busca llavors a un especialista del son que intenta analitzar el seu comportament en diferents estadis del son. Descobrirà que els seus malsons es fan massa perillosos per a ella i per al seu cercle si no troba ràpidament una solució al seu problema.

## Repartiment

* Kristy McNichol: Kathy Gardner
* Ben Masters: Michael Hansen
* Paul Shenar: Ben Gardner
* Justin Deas: Kevin McCann
* John McMartin: Martin
* Gayle Hunnicutt: Claire
* Joseph Culp: Danny
* Matthew Penn: Billy
* Paul West: Shep
* Matthew Long: Vaughn Capisi
* Jon Polito: Doctor James
* Ellen Parker: Infermera Jennifer
* Lynn Webster: dona policia

## Premis

* 1986. Gran premi al Festival internacional de la pel·lícula fantàstica d'Avoriaz

## Referències

* ↑ «Dream Lover». The New York Times.